Vull fer constar, a través dels meus representants a la CAA les següents observacions relatives a la confecció del pla d’estudis del Màster en Optometria i Ciències de la Visió:

1. Pel què fa al procés de treball insisteixo, com he fet altres vegades, amb la precipitació de tot plegat. Avui mateix es discuteix, per a la seva aprovació, una proposta de pla d’estudis que s’ha fet conèixer a la comunitat 2 dies abans de la reunió, sense temps material per tal que els diversos grups ens reuníssim i féssim arribar les nostres observacions compartides als nostres representants a la CAA.
2. El grup d’òptics-optometristes més vinculats a l’exercici de la professió per a la qual formem els estudiants de la FOOT i directament implicats en les matèries del bloc optometria clínica, tot i la premura de temps de tots els terminis, vàrem fer l’esforç de trobar-nos i consensuar una proposta que agrupava tota la matèria i competències d’Optometria clínica (i alguna altra) en una sola assignatura de 12 crèdits. M’agradaria molt que constessin a l’acta de la reunió d’avui els arguments que té l’equip directiu per a descartar aquesta opció de consens dels professors d’optometria clínica i si aquests arguments són compartits per la majoria de membres del a CAA.
3. He parlat abastament amb la Núria , com a una de les meves representants a la CAA, i dono suport a la seva proposta com a possible alternativa, si hi ha arguments de pes en contra de la proposta de consens del grup d’optometria.

Joan Gispets.

Terrassa, 22 de desembre de 2011.